অনুবাদের সৃজনশীলতা | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
খালিকুজ্জামান ইলিয়াস    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০০:৪১
প্রিন্টঅঅ-অ+
অনুবাদ
অনুবাদের সৃজনশীলতা
বাংলা অনুবাদ সাহিত্য বেশ পুরনো- বস্তুত আধুনিক বাংলা ভাষারই সমবয়সী। বাংলা ভাষায় সংস্কৃত থেকে যেমন বহুযুগ আগে অনুবাদ হয়েছে তেমনি অন্যান্য ভারতীয় ও ইউরোপীয় ভাষা থেকেও হয়েছে। তবে ইংরেজ শাসনের পর থেকেই অনুবাদ সাহিত্য একটি বিস্তৃততর প্রেক্ষিত অর্জন করে। এবং এর সিংহভাগই হয়েছে ইংরেজি থেকে। অনুবাদ সাহিত্যকে আমাদের এখানে মোটামুটি অবহেলার চোখেই দেখা হয়েছে কারণ অনুবাদকে সৃজনশীল শিল্পকর্মের পর্যায়ভুক্ত বলে মনে করা হয়নি। কিন্তু এ শিল্পের কদর এখন বেড়েছে এবং অনুবাদ সাহিত্যকে একটি অতি প্রয়োজনীয় এবং সীমিত গণ্ডির ভেতরে হলেও আমি কবিতা, উপন্যাস, নাটকের মতো একে সৃজনশীল শিল্প প্রকরণ হিসেবেই মনে করি।
অনুবাদ শিল্প যে একটা সৃষ্টিশীল প্রকরণ তার পক্ষে-বিপক্ষে দীর্ঘদিন থেকেই নানা মতামত প্রকাশ পেয়ে আসছিল। প্রথম দিকে বিরোধী মতেরই ছিল প্রাধান্য। যেমন রবার্ট ফ্রস্ট বলেছিলেন অনুবাদে কবিতার মৃত্যু ঘটে। কিংবা নবোকভের মতে অনূদিত কবিতা হল তস্তুরিতে করে পরিবেশিত কবির বিষণ্ণ ও বিস্ফারিত দৃষ্টি সংবলিত মাথা। কিন্তু ফ্রস্ট বা নবোকভের বিপরীত সমমানের কবি অক্টাভিও পাজের মতে অনুবাদে একটি নতুন কবিতার জন্মে কারণ মূল কবিতা আর অনূদিত কবিতা পরস্পর বিপরীতমুখী, এজন্য সেখানে দুটি কবিতার জন্ম হয়- অনুবাদের আলোকে মূল পায় নতুন রূপ। ওযাল্টার বেঞ্জামিনেও এ ধরনের ভাবনার প্রকাশ ঘটে। বেঞ্জামিন বলেন যে, অনুবাদ যদি মূলের মতোই হতে চায় তাহলে তা সম্ভব নয় কারণ অনুবাদ হল মূলের পরবর্তী জীবন। অনুবাদে মূল লেখাকে পরিবর্তিত হতেই হয়। জীবনানন্দ দাশের ‘হায় চিল’ কে যদি ইয়েটসের ‘He Reproves the Curlew' এর সৃজনশীল তর্জমা হিসেবে দেখি, তাহলে তো বলতেই হয় যে, একটি নতুন কবিতার জন্ম হয়েছে।
অনুবাদ শিল্পতত্ত্বে আরেকটি মত আছে যাকে বলে ফরেনাইজেশন অর্থাৎ মূল টেক্সটের সময় এবং আবহ ও অনুষঙ্গ কিছুটা হলেও অনুবাদে রক্ষিত হওয়া উচিত। এ মতবাদও একভাবে নভোকভ কি ফ্রস্টের মতেরই সমর্থক। এতে বলা হয়, অনুবাদে মূলের আবহ, সংস্কৃতি, স্থানকাল, মানুষজন সবই মোটামুটি বহাল রেখে অনুবাদ করলে লক্ষ্যভাষার পাঠক মূলের একটা সম্যক ধারণা পাবেন। কিন্তু এমন ধারণা খুব একটা বাস্তবসম্মত বলে মনে হয় না। বর্তমানের লক্ষ্যভাষার পাঠক ভিনদেশী ভাষায় সৃষ্ট মানুষজন আর পারিপার্শ্বিককে কখনই পুরোপুরি অনুভব করতে পারেন না। মূল সাহিত্যকর্মের মানুষ, স্থানের নাম, খাদ্যদ্রব্য ও অন্যান্য সাংস্কৃতিক ক্রিয়াকর্মের নাম অবিকৃত পেলেই তো যথেষ্ট। এতেই পাঠক বুঝবেন যে তিনি একটি বিদেশী সাহিত্য পাঠ করছেন। উৎসভাষার অনেক উপাদানই অনুবাদে চলে আসে- আসতে বাধ্য। যদি না আসে তাহলে তাকে অনুবাদ না বলে অ্যাডাপটেশন বা ছায়া অবলম্বনে রচিত ইত্যাদি বলা উচিত। আসলে সচেতন ফরেনাইজেশন অনুবাদ পাঠককে আকৃষ্ট করে না। কারণ, বোর্হেস যেমন বলেন আক্ষরিক অনুবাদের কোনো সাহিত্যমূল্য নেই।
অনুবাদের সৃজনশীলতা বহুলাংশে নির্ভর করে অনুবাদক হিসেবে আপনি কতটুকু স্বাধীনতা নেবেন। বেশিও নয় আবার আক্ষরিকও নয় এ দুয়ের মাঝামাঝিই মনে হয় অনুবাদক তার সৃজনশীলতা প্রমাণ করতে পারেন। এজন্য সৃজনশীলতা মানেই অনুবাদককে লক্ষ্যভাষায় মাতৃভাষা সুলভ দক্ষতা দেখাতে হবে। মূলভাষায় কিছুটা ঘাটতি থাকলেও লক্ষ্যভাষায় কোনোরকম দুর্বলতা থাকা চলবে না। সবভাষারই সীমাবদ্ধতা আছে, বস্তুত ভাষা মাত্রই এক নড়বড়ে হাতিয়ার। হারমান হেস যেমন বলেন ভাষায় কেবল অর্ধসত্যই প্রকাশ করা চলে, কিংবা যেমন কাজানজাকিস বলেন, হায় আমার অন্তর যা জানে তা যদি জানত আমার মস্তক- অর্থাৎ ভাষায় যদি অন্তরের কথা প্রকাশ করা যেত, কিন্তু ভাষার এ টুটাফাটা হাতিয়ার ছাড়া আমাদের উপায়ই বা কী। তবে একেক ভাষার বিচিত্র শক্তির জায়গাও থাকে। বাংলা ক্রিয়াপদকে বিভিন্নভাবে বাক্যের বিভিন্ন জায়গায় ব্যবহারের যে সুবিধা তা বরং ইংরেজি ভাষায় সেভাবে নেই। তবে ইংরেজির সুবিধা হল দীর্ঘ বাক্যবন্ধ সর্বনাম যোগ করে লেখা যায় এবং তা পড়তে খারাপ লাগে না। একইভাবে ইংরেজি বাক্যে interrupting স্টেটমেন্ট ব্যবহারের সুযোগ আছে, যা স্বাভাবিক বাংলায় নেই বললেই চলে। এরকম ক্ষেত্রে দীর্ঘ ইংরেজি বাক্য ভেঙে একাধিক বাংলা বাক্য সৃষ্টি না করলে অনুবাদ পাঠযোগ্য হয় না।
অনুবাদের সৃষ্টিশীলতায় অন্যতম একটি দৃষ্টান্ত হল একই গ্রন্থ একাধিক অনুবাদকের হাতে একাধিক রূপ আর ব্যঞ্জনা পায়। একটি রাগ যেমন এক একজন শিল্পীর কণ্ঠে একাধিক রূপ পরিগ্রহ করে, একই লয় তাল সংবলিত নাচের কম্পোজিশন যেমন দু’জন নাচিয়ের দ্বারা দু’ভাবে পরিবেশিত হয়, একই চরিত্রের অভিনয় যেমন দু’জন অভিনেতা বা অভিনেত্রী দু’ভাবে করে থাকেন, তেমনি অনুবাদেও মূলভাষায় একটি সাহিত্য কর্মের অনুবাদ দু’জন অনুবাদকের হাতে দু’রকম স্বাদ, বর্ণ, ছন্দে উদ্ভাসিত হয়। অনুবাদের সৃজনশীলতা প্রকাশ পায় অনুবাদকের স্টাইলে। আঞ্চলিক ভাষায় উপস্থাপনাতেও অনুবাদক তার সৃষ্টিশীলতার স্বাক্ষর রাখতে পারেন। যে কোনো সাহিত্যে আঞ্চলিক উপকরণ থাকবেই। ভাষা একটি অঞ্চলকে কেন্দ্র করেই গড়ে ওঠে।
একটা সম্প্রদায়ের দীর্ঘকাল একই ধরনের আবহাওয়ায় একত্র বসবাস, একই রকমের খাদ্যাভাস এবং জীবনযাত্রা নির্বাহের ফলে আঞ্চলিকতা যে কোনো সাহিত্যের অবিচ্ছেদ্য অংশ হয়ে দাঁড়ায়। এরপরও যখন ক্ষুদ্র জনগোষ্ঠী বাইরের বৃহত্তর দুনিয়ার সংস্পর্শ প্রায় না পেয়ে বিচ্ছিন্নভাবে জীবনযাপন করে, তখন তাদের সৃষ্ট হয় লোকাল কালার। এখন এরকম সম্প্রদায়ের নৃ ও সমাজতাত্ত্বিক চরিত্র অক্ষুণ্ণ রেখে অনুবাদ করতে গেলে লোকাল কালার কে বহুলাংশে এর বৈশিষ্ট্য বজায় রাখতে হয়। আঞ্চলিক বর্ণকে রূপান্তর করা কঠিন কাজ কারণ ওই সংস্কৃতির সমপর্যায়ের প্রকাশ লক্ষ্যভাষায় মেলা ভার। একেবারে খোলনলচে পাল্টিয়ে যদি জয়েসের ডাবলিনারস-এর চরিত্রগুলোকে ঢাকাইয়া চরিত্রে রূপান্তর করা হয় তাহলে তো সেটা অনুবাদ হল না, হলো ছায়া অবলম্বনে রচিত জাতীয় কিছু। ফকনারের কল্পিত স্থান ইয়োকনাপাটাওফা কাউন্টি বা নারায়ণের মালগুদির কাহিনী পুরোপুরি আঞ্চলিক এবং অনুবাদে ওদের ওভাবেই রাখতে হবে। ওখানকার একেবারে তৃণমূল পর্যায়ের চরিত্র যদি প্রমিত ভাষা ব্যবহার করে অনুবাদ করা হয় তাহলে যেমন চরিত্রগুলো জ্যান্ত হবে না, তেমনি ওদের মুখে লক্ষ্যভাষার কোনো অঞ্চলের বুলি তুলে দিলেও তা শোনাবে বেখাপ্পা। আর লক্ষ্যভাষার কোনো অঞ্চলের কথা ব্যবহার করে মূলভাষার চরিত্রকে কিছুটা হলেও জীবন্ত করে তোলা যাবে সেটা নির্ভর করে অনুবাদকের সৃজনশীলতার ওপর।
আফ্রিকা বা এশিয়ায় যারা ইংরেজি ভাষায় সাহিত্যকর্ম করেন তারা নিজেদের মানুষজন সংস্কৃতি আর্যা প্রবচন ইত্যাদিকে রূপান্তরিত করে সৃজনশীল কাজে নিয়োজিত হন। যেমন চিনুয়া আচেবে ইগবো সম্প্রদায়ের মানুষের মুখে প্রমিত ইংরেজি ব্যবহার করেও তাদের অথেনটিক সমাজকে স্বার্থকভাবে বিবৃত করেন, কেবল মাঝে মাঝে ইগবো শব্দ বা প্রতিবেশীক অনুষঙ্গ, বচন প্রবচন ব্যবহার করেন। এরা একটি বিদেশীভাষায় বেশ জোরালোভাবে নিজেদের অথেনটিক সমাজকেই চিত্রিত করেছেন। এখন এরা যদি তৃণমূল পর্যায়ের সংস্কৃতিকে একটি বিদেশী ভাষায় আঁকতে পারেন, তাহলে অনুবাদেও আরেকটি বিদেশী ভাষায় সেই সংস্কৃতিকে রূপান্তরিত করতে না পারার কোনো কারণ নেই; এবং এ রূপান্তরেও অনুবাদককে মূল লেখকের মতোই সৃজনশীল হতে হয়।
এর আগে বলেছি আমাদের অনুবাদ সাহিত্যের সিংহভাগই যথার্থ ঐতিহাসিক কারণে ইংরেজি থেকে করা। ইংরেজিতে অনূদিত সাহিত্যকে বাংলায় অনুবাদ করতে গেলে স্বাভাবিকভাবেই অনুবাদ মূল থেকে দুপ্রস্থ সরে যায়। তবে আমার অভিজ্ঞতা বলে যে ইংরেজিতে যদি মূলের বিশ্বস্ত অনুবাদ হয় এবং সেই অনূদিত কর্মের অনুবাদ যদি বিশ্বস্ততার সঙ্গে করা যায়, তাহলে দ্বিতীয় অনুবাদ উৎস থেকে তেমন বিচ্যুত হয় না। তবে অনুবাদ মূল ভাষা থেকেই হওয়া উচিত। ভারতের বহু প্রদেশে উন্নত সাহিত্য রচিত হচ্ছে বিভিন্ন আঞ্চলিক ভাষায়। সেসব সাহিত্য ইংরেজি থেকে না করে মূল ভাষা থকে করতে পারলে তা বেশি গ্রহণযোগ্য হতো। এজন্য আমাদের বহুভাষিক জনসংখ্যা সৃষ্টি করতে হবে। শুধু তাই নয়, চীনা, জাপানি, ইংরেজি বাদে ইউরোপের অন্যান্য ভাষায় সৃষ্ট সাহিত্য ওইসব ভাষা থেকেই সরাসরি অনূদিত হওয়া উচিত। কিন্তু আমরা তো সেরকম ভাষা জানা জাতি নই। আর শুধু ভাষা জানলেই তো হবে না, অনুবাদ করার মতো সৃজনশীল প্রতিভাও থাকতে হবে। আমার মনে হয় একটি বহুভাষিক জাতি হিসেবে পরিচিত হতে কিংবা সে ধরনের সংস্কৃতি গড়ে তুলতে আমাদের এখানে বহুযুগ ধরে চেষ্টা চালিয়ে যেতে হবে। ততদিন ইংরেজি অনুবাদ থেকেই অনুবাদ করা ছাড়া গত্যন্তর কী?
বর্তমানে বাংলাদেশে বাংলা ও ইংরেজি উভয় ভাষাতেই অনুবাদের কাজ বেশ তরতর করে এগিয়ে চলেছে। বাংলাদেশের সাহিত্যকে ইংরেজিতে অনুবাদের প্রেরণা সৃষ্টির জন্য এক বা একাধিক ইংরেজি অনুবাদের প্রত্রিকাও চালু রয়েছে। তরুণ অনেকেই অনুবাদ করছেন এবং বেশ সাবলিল ভাষায় করছেন। তবে ভালো অনুবাদের সংখ্যা ভালো মূল সাহিত্যের মতোই বেশ কম। বিশ্ব সাহিত্যের সব কালজয়ী লেখাই যে বাংলায় হয়েছে তা তো নয়, আবার বাংলা সাহিত্যেরও বহু কালজয়ী লেখা ইংরেজি কিংবা অন্য কোনো ভাষাতেই অনূদিত হয়নি। এখনই সময় শক্তিশালী অনুবাদ সেল গঠন করে চিরায়ত সাহিত্যপদবাচ্য লেখাগুলো বাংলা ইংরেজি উভয় ভাষায় অনুবাদ করে বাংলা সাহিত্যকে ইংরেজি পাঠকের কাছে এবং বিদেশী সাহিত্যকে বাংলা পাঠকের কাছে পরিচিত করার।
লেখক : কবি

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
ভিডিও বার্তা দেয়া সেই নারীর সঙ্গে যোগাযোগ করছে পিবিআই
রাজনৈতিক বিশ্লেষকের কাণ্ড, প্যান্ট ছাড়াই টিভিতে সাক্ষাৎকার!
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
ঢাবির ১ম বর্ষে ভর্তির আবেদন শুরু
সামাজিক মাধ্যমে 'ভুলে যাওয়ার অধিকার' দেয়ার প্রস্তাব
সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে
খালেদা জিয়ার জামিন বাতিলের আদেশ ১৭ আগস্ট
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে       খালেদা জিয়ার জামিন বাতিলের আদেশ ১৭ আগস্ট        মিরপুরে পোশাক শ্রমিকদের সড়ক অবরোধ, বিক্ষোভ চলছে        মেয়েকে সেফ হোমে, মাকে ভিকটিম সাপোর্ট সেন্টারে পাঠানোর নির্দেশ